U pravnoj osnovi programa COSME navodi se ukupni okvirni proračun od 2,3 milijarde EUR za sedmogodišnje razdoblje programa COSME (2014. – 2020.). Proračunom se slijedi ciklus potrošnje s obvezama za koje se planira da će postupno rasti do posljednje godine programa u 2020. Očekuje se da će krediti za plaćanje slijediti isti trend, no s nižom razinom tijekom 2015. jer su na temelju programa tek trebale nastati pravne obveze nužne za ostvarivanje plaćanja. U pravnoj osnovi programa COSME navodi se da se program provodi putem godišnjeg programa rada i mjera potpore. Proračunom su obuhvaćena i administrativna odobrena sredstva za upravljanje programom.

(c) proračunska linija 02 02 02 za pristup financiranju rashoda poslovanja: 200 036 997 EUR;

(c) proračunska linija 02 02 01 za sve ostale rashode poslovanja: 117 350 819 EUR;

Komisija, EASME i članovi Europske poduzetničke mreže uspostavili su 2015. radnu skupinu za pristup financiranju. To se pokazalo učinkovitom mjerom jer je pridonijelo povećanju zanimanja za program COSME i ostale financijske instrumente EU-a, čime se mobiliziralo njihovo uspješno uvođenje diljem Europe, kao i jačanju savjetodavne uloge Mreže u pogledu financijskih pitanja.

Tijekom 2015. u mreži je sudjelovalo 527 organizacija iz 90 konzorcija iz svih regija EU-a i osam zemalja koje sudjeluju u programu COSME, uključujući Srbiju i Armeniju koje su se pridružile mreži. Uspostavljeni su okvirni sporazumi o partnerstvu i potpisani posebni sporazumi o dodjeli bespovratnih sredstava za prvo operativno razdoblje od 2015. do 2016. Prosječni doprinos EU-a prihvatljivim troškovima partnera Mreže iznosi oko 53 %. Usto, potpisano je 30 sporazuma o suradnji s centrima za poslovnu suradnju u 29 trećih zemalja. Njihove su aktivnosti usmjerene na usluge u području partnerstva, a financiraju se vlastitim sredstvima. (Trenutačni popis partnera nalazi se na https://een.ec.europa.eu/ ). Nadalje, s 13 organizacija potpisani su uvjeti za pridruženo članstvo.

Cilj je mjere ojačati konkurentnost europskih MSP-ova aktivnih u području robe široke potrošnje utemeljene na dizajnu poticanjem uvođenja novih i kreativnih rješenja na tržište u tom području. Mjerom se stoga nastoji premostiti jaz između istraživanja i inovacija s jedne strane te tržišta s druge strane tako da se podupru povećanje, tržišna replikacija i/ili prva primjena projekata povezanih s inovativnim proizvodima, uslugama, tehnikama ili postupcima.

U okviru te mjere dodijeljena su sredstva za 10 projekata MSP-ova: projekti obuhvaćaju inovativna digitalna rješenja za poboljšanje postupaka oblikovanja i komunikacije u lancu vrijednosti tekstilne i odjevne industrije, inovativne proizvode kojima se digitalne tehnologije ugrađuju u proizvode te nove poslovne modele za suočavanje s ekološkim i društvenim izazovima. Prema mišljenju sudionika, takve su mjere nužne jer već postoje brojna inovativna tehnološka rješenja, ali je poduzećima potrebna pomoć kako bi prevladala određene prepreke koje im otežavaju stavljanje na tržište.

TURIZAM

Inicijative u području turizma koje se financiraju u okviru programa COSME za 2015. pridonijele su jačanju konkurentnosti europskog turističkog sektora. Inicijative namijenjene povećanju priljeva turista starije i mlađe životne dobi pridonijele su produljenju turističke sezone, što je ključno za konkurentnost industrije i stvaranje radnih mjesta tijekom cijele godine. Trenutačno se sufinancira 11 projekata (od kojih je devet usmjereno na turiste starije životne dobi, a dva su usmjerena na turiste mlađe životne dobi) u trajanju od 12, odnosno 18 mjeseci.

Ponuda EU-a u području transnacionalnih tematskih turističkih sadržaja proširena je i postala je raznovrsnija, a novim javno-privatnim partnerstvima pružena je potpora te su konsolidirana. Sudjelovanje malih poduzeća i mikropoduzeća u partnerstvima u području turizma snažno se potiče i povećava. Trenutačno se sufinancira 10 projekata u trajanju od 15, odnosno 18 mjeseci.

Mjere za poboljšanje pristupačnosti turizma pridonijele su poboljšanju infrastrukture i usluga za turiste s posebnim potrebama. Trenutačno se sufinancira osam projekata o pristupačnim planovima putovanja u trajanju od 18, odnosno 24 mjeseca.

Poboljšala se prepoznatljivost Europskih destinacija izvrsnosti, što će potaknuti povećanje broja potencijalnih turističkih dolazaka i lokalnih prihoda s učinkom prelijevanja za odredišta i pružatelje turističkih usluga. Sufinancirano je 13 projekata u trajanju od 15, odnosno 18 mjeseci.

Aktivnosti i događaja za podizanje razine svijesti pridonijeli su boljoj prepoznatljivosti i prihvaćanju inicijativa u području turizma. Godišnji Europski turistički forum i Europski dan turizma, konferencije na kojima se okupilo 200, odnosno 400 sudionika, uvelike su pridonijeli razmjeni stajališta o glavnim temama od interesa za turističku industriju i države članice. Povratne informacije prikupljene istraživanjima provedenima među sudionicima pokazuju opće zadovoljstvo odabirom tema te formatom i sadržajem rasprava na tim događanjima.

Uspješnom suradnjom s Europskom putničkom komisijom (ETC) povećala se prepoznatljivost Europe kao odredišta za putnike unutar EU-a, ali i za putnike iz trećih zemalja. To je ostvareno s pomoću različitih mjera u području brendiranja i marketinga turističkih odredišta na portalu www.visiteurope.com na kojem je ETC objavio 100 novih članaka paneuropskog sadržaja na šest različitih jezika te uveo nove tehničke značajke.

2.4. Promicanje poduzetništva i poduzetničke kulture

U Uredbi o COSME-u navodi se da okvirno 2,5 % financijske omotnice mora biti namijenjeno promicanju poduzetništva i poduzetničke kulture.

Tijekom 2015. proračun od 12,9 milijuna EUR izvršen je za promicanje poduzetništva, a posebno za program mobilnosti Erasmus za mlade poduzetnike koji je činio 4 % ukupnog iznosa dodijeljenog za program COSME. Na poziv na podnošenje prijedloga za program Erasmus za mlade poduzetnike pristigao je prevelik broj prijava, zbog čega mu je dodatno dodijeljen 1 milijun EUR proračunskih viškova iz ostalih aktivnosti.

ERASMUS ZA MLADE PODUZETNIKE

Do sada je prijavljeno gotovo 12 000 poduzetničkih profila i ostvareno je 3 900 podudaranja koja uključuju 7 700 afirmiranih poduzetnika. Anketa je pokazala da je više od trećine potencijalnih poduzetnika koji su sudjelovali naposljetku i osnovalo poduzeće.

Nadalje, programom COSME podupire se razmjena najboljih praksi za promicanje osposobljavanja u pogledu poduzetništva u EU-u. Osigurana je posebna potpora za internetske poduzetnike. Neke su od mjera bile usmjerene na određene skupine kao što su mladi, žene ili stariji poduzetnici, kojima su se pružale usluge mentorstva i ostale prilagođene mjere kojima se olakšava poduzetništvo u tim skupinama.

NADZOR DIGITALNOG PODUZETNIŠTVA

Digitalne tehnologije i digitalizacija mogu ostvariti sve važniji doprinos suočavanju s najvećim društvenim izazovima današnjice (uključujući ciljeve u području klimatskih promjena) i podupiranju gospodarskog rasta jer omogućuju nova znanja, proizvode i usluge. Potpuno iskorištavanje novih tehnologija, posebno informacijske i komunikacijske tehnologije (IKT), bit će ključno za izgradnju održivije i energetski učinkovitije budućnosti u borbi protiv klimatskih promjena. Digitalne tehnologije utječu na cijeli životni ciklus proizvoda. Donose znatne prednosti u pogledu emisija ugljika i energetske učinkovitosti. Omogućuju i pametnije te energetski učinkovitije upravljanje proizvodima na kraju njihova vijeka uporabe.

Od ožujka 2015. organizirana su četiri sastanka Strateškog političkog foruma za digitalno poduzetništvo i dva sastanka Odbora država članica za digitalno poduzetništvo. Prvi nacrt preporuka Strateškog političkog foruma donesen je 10. ožujka 2016.

3. Mjere potpore i administrativni rashodi